Det er vel kjent for statsråden at mange av innbyggjarane ved naturperla Storfjorden i Møre og Romsdal er djupt urolege på grunn av manglande varslingssystem for dei ustabile fjellmassane i Åknes. Det er det god grunn til, for ifølgje ein rapport frå Noregs geologiske undersøkingar er Åknes «det fjellskredobjektet som har det mest omfattende skadepotensial i Vest-Europa, bortsett fra et mulig kollaps i vulkanen Vesuv med etterfølgende tsunami mot Napoli». Så dette er ikkje småtteri. Spørsmålet er mitt er: Kan statsråden lova eit fullverdig varslingssystem og at det skal stå ferdig i løpet av 2007, slik som både opposisjonspartia, statsråden sine lokale partikollegaer og andre parti i Stranda kommune og innbyggjarane ønskjer og ventar på?